Samsung Galaxy S9

Samsung Galaxy S9 ja Samsung Galaxy S9+ (lühendatult S9 ja S9+) on Androidi operatsioonsüsteemiga nutitelefonid, mida Samsung Electronics toodab Samsung Galaxy S-seerias. Nutitelefonid avalikustati 25. veebruaril 2018 Barcelonas (Hispaanias) toimunud Mobile World Congressil kui Samsung Galaxy S8 ja S8+ järeltulijad.

Galaxy S9 ja S9+ on S8-ga (eelkäija) peaaegu identsete omadustega, millel on sama kuva suurus ja kuvasuhe. Üheks kõige kõrgemalt hinnatud muudatust S8 seeria ja S9 seeria vahel on see, et Galaxy S9 sõrmejäljelugeri asukoht on muutunud. S8 seeria puhul leidus sõrmejäljeluger kaamera kõrval, kuid S9 puhul on see paigutatud kaamera alla. Lisaks sellele on Galaxy S9 kaamerat täiustatud mitme täiendusega, nagu näiteks aegluup (inglise keeles Slow Motion). S8 seeria puhul oli kaadrisagedus 240 kaadrit sekundis (FPS), siis S9 puhul on see 960 FPS, et saaksid jäädvustada õige momendi. Kaamera toimib nagu inimese silm (täpsemalt vikerkest), kus kaamera katik kohandab automaatselt ava suurust vastavalt sellele, kas on valgust on liiga palju või vähe.

Telefon on saanud üldiselt häid ja soosivaid ülevaateid, kusjuures kriitikud kiidavad eeskätt täiustatud kaamerat ja sobivas kohas asuvat sõrmejäljelugerit. Kuid kritiseerivad seda, et S9 ja S9+ nutitelefonid olid suhteliselt sarnased Galaxy S8 seeriaga.

Avalikustamine 
Paljude Galaxy S9 funktsioonide ja disainimuudatuste teave lekkis internetti mitu nädalat enne ametlikku avalikustamist ja ametlik video lekkis paar tundi enne avalikustamist.

Hind 
Pajudes lekkimistes mainiti ekslikult, et S9 ja S9+ on veel kallimad kui nende eelkäijad, kuid Ameerika Ühendriikides maksab lukustamata S9 719,99 dollarit ja lukustamata S9+ 839,99 dollarit, vähem kui S8.

Spetsifikatsioonid

Riistvara
Galaxy S9 ja S9+ esiküljed näevad välja identsed S-seeria 8. generatsiooni omadega. Mõlemal on Super AMOLED 1440-p ekraan, mille kuvasuhe on 18,5:9. S9-l on 5,8-tolline ekraanipaneel, kuid S9+ kasutab suuremat ekraanipaneeli, 6,2 tolli.

Enamikus riikides on S9 ja S9+ telefonidel Samsung Exynos 9810 SoC protsessori versioon peal. Kuid Ameeika Ühendriikides, Kanadas, Hiinas, Hongkongis, Jaapanis ja Ladina-Ameerikas müüdi Qualcomm Snapdragon 845 SoC protsessori versiooni.

S9 on varustatud 4 GB RAMiga, kuid S9+ on 6GB RAM. Mõlemal telefoni versioonil on valida kolme erineva mälu suuruse vahel (64 GB, 128 GB ja 256 GB). Olemas on ka mircoSD-kaardi võimalus, mille mälu saab olla kuni 400 GB.

Aku võimsuste suurus on sama suured on nende eelkäijatel: S9 puhul 3000 mAh ja S9+ on 3500 mAh.

S9 ja S9+ stereokõlarid on AKG seadistusega telefonidel on ka Dolby Atmose ruumilise heli tugi. Lisaks sellele on S9 ja S9+ üks vähestest nutitelefonidest, millel on veel 3,5 mm kõrvaklappide pesa.

Kõige märgatavam muudatus S9-l ja S9+-l on tagaküljel asuv sõrmejäljelugeri andur. S8 seeria telefonidel asus sõrmejäljelugeri andur kaamera kõrval, siis S9 seeria omadel asub see mugavuse nimel kaamera all. Lisatud on turvalisem avamismeetod, kus näotuvastus ja iirise skaneerimine on ühendatud Intelligent Scaniga.

Mõlemad telefoni versioonid on saanud kaamerale täiustusi. S9+-l on topelt objektiiviga kaamera, nagu ka Samsung Galaxy Note 8-l, kuid S9-l on ainult üks kaamera tagaküljel. Mõlemal telefonil (S9 ja S9+) on kahekordne ava tagumisel kaameral, mis saab vahetada f/1.5 ja f/2.4 ava vahel sõltuvalt valgustingimustest. Nutitelefonid suudavad teha 4K-videoid kiirusega 60 kaadrit sekundis, 1080p 240 kaadrit sekundis ja 960 kaadrit sekundis Super Slow-Motioni režiimis @720p. AR Emoji, on sarnane Apple'i Animoji funktsioonile, mis on saadaval iPhone X-ile. Uus funktsioon laseb kasutajal luua ise emotikone iseendast. Selle funktsiooni jaoks on ette nähtud kolmanda osapoole rakenduse tugi.

Tarkvara
S9 ja S9+ peal on Android 8.0 Oreo mobiilne operatsioonisüsteem, millel on ka Samsungi Samsung Experience 9.0 väljanägemine. See pakub tihedamat ühendamist Bixbyga, näiteks kaamera kasutamist elava keele tõlkimiseks.
Lisaks sellele saab telefoni kasutada horisontaalselt avakuval.

Vastuvõtt 
John McCann Techradarist kiitis täiustatud kaamerat ja sõrmejäljeanduri uut asukohta, kuid kritiseeris seda, et see sarnanes liiga palju eelkäijaga (Galaxy S8) ja oli piiramatu arv AR Emoji funktsioone.

Brian Heater TechCrunchist arvustas S9+ 8. märtsil 2018 ja ütles, et telefon põhineb S8 edu mitmel viisil.

Computer World andis nutitelefonile positiivse ülevaate ja ütles, et telefon on mõõdetavalt parem kui tema eelkäija, kuid märkis seda, et pole eriti uusi funktsioone, mis oleksid põnevad. PC Magazine andis ka S9-le ja S9+-le positiivse hinnangu.

8. märtsil ütles Todd Haselton CNBS-ist, et S9+ on S9-st parem selle poolest, et S9+-il on suurem ekraan, teine kaamera tagaküljel, samuti rohkem RAM-mälu ja võimsam aku.

Samuel Gibbs The Guardianist andis S9+-ile 5/5 tähte, mille pealkirjaks oli (inglise keeles) "the best big-screen smartphone by miles". Ekraani ja kaamerat kiideti, kuid arvustas seda, et aku eluiga võib olla parem. Samuel Gibbs hindas ka kõrvaklappide pesa lisamist hoolimata sellest, et paljudel muudel telefonidel kõrvaklappide pesa pole.

Suurem S9+'i kaamera sai DxOMarki poolt skooriks 99, mis oli sel ajal kõige kõrgem skoor antud nende poolt mobiiltelefoni kaameratele.
Hiljem ületasid Galaxy 9-seeria telefone Huawei P20 ja P20 Pro, mille skooriks olid vastavalt 102 ja 109.

Dan Seifert The Verge'ist andis S9-le 8,5 punkti, märkides, et selle jõudlus, kaamera ja disain on küllaltki hea. Kuid ta ei olnud vaimustatud keskmisest aku elueast ja Bixby lisamisest, ning mainis, et Samsungil on halb ajalugu nende nutitelefonide uuendamisel.

Puuteekraani probleemid 

Umbes nädal aega pärast seadmete väljalaskmist hakkasid kasutajatel tekkima probleemid puuteekraaniga: kasutaja ei saanud mingil kindlal ekraanialal oma puudutust registreerida, isegi pärast tehaseseadete lähtestamist. Kasutajad hakkasid seda kutsuma dead zone'iks (inglise keelest tõlkides: surnud ala). On öeldud, et Samsung tegeleb selle probleemiga.

Vaata ka 
 Samsung
 Samsung Electronics
 Mobiiltelefon
 Nutitelefon

Viited 

Samsung
Nutitelefonid
2018